b"\n_START_ARTICLE_\nNormandia\n_START_SECTION_\nGeografia\n_START_PARAGRAPH_\nNormandia \xc3\xa9s una creaci\xc3\xb3 de la hist\xc3\xb2ria; no t\xc3\xa9 una unitat geogr\xc3\xa0fica definida. Efectivament, es divideix en dues regions naturals ben diferenciades i d'origen geol\xc3\xb2gic diferent que no es corresponen amb la divisi\xc3\xb3 entre les dues regions normandes de Calvados i Orne, que fan de l\xc3\xadmit transversal de nord a sud. La diversitat geol\xc3\xb2gica d\xc3\xb3na com a resultat una gran variaci\xc3\xb3 en els paisatges. El bocage, petits camps amb altes voltes, paisatge t\xc3\xadpic de l'\xc3\xa0rea de l'oest, va causar problemes a les forces invasores en la Batalla de Normandia. Les costes mar\xc3\xadtimes presenten tamb\xc3\xa9 aspectes diferenciats: la regi\xc3\xb3 est\xc3\xa0 vorejada pel nord pel canal de la M\xc3\xa0nega. Hi ha penya-segats de granit a l'oest i penya-segats de calc\xc3\xa0ria a l'est, que emmarquen grans extensions de platja al centre de la regi\xc3\xb3._NEWLINE_Les principals regions naturals en s\xc3\xb3n: Pays de Caux, Pays de Bray, Marais Vernier, Vexin Normand, Suisse Normande, Roumois, Lieuvin, Campagne du Neubourg, Campagne d'\xc3\x89vreux, Campagne de Saint-Andr\xc3\xa9, Pays d'Ouche, Pays d'Auge, Hi\xc3\xa9mois, Houlme, Bessin, Bocage Virois, pen\xc3\xadnsula de Cotentin i Avranchin. Els cursos d'aigua que es troben a Normandia s\xc3\xb3n el Sena i els seus tributaris Epte, Andelle, Eure i Risle, aix\xc3\xad com una s\xc3\xa8rie d'afluents menors com ara el Bresle, Touques, Dives, Orne, Vire, S\xc3\xa9e, S\xc3\xa9lune i Couesnon. En la regi\xc3\xb3, hi ha dos parcs naturals: el de Marais du Cotentin i de Bessin i el de Boucles de la Seine normande.\n_START_SECTION_\nDemografia\n_START_PARAGRAPH_\nNormandia t\xc3\xa9 3.200.000 habitants, amb un terme mitj\xc3\xa0 de densitat poblacional de 107 hab/km\xc2\xb2, just per sota del terme mitj\xc3\xa0 nacional de Fran\xc3\xa7a. Les principals ciutats en s\xc3\xb3n Rouen (385.000 habitants, incloent-hi els suburbis), la capital de l'Alta Normandia i antigament de tota la prov\xc3\xadncia, Le Havre (247.000 habitants); Caen (200.000 habitants), la capital de la Baixa Normandia; i Cherbourg (89.000 habitants). Altres ciutats importants s\xc3\xb3n: Alen\xc3\xa7on, Arromanches-les-Bains, Avranches, Bayeux, Dieppe, Honfleur i Lisieux. Dintre de la Uni\xc3\xb3 Europea, Normandia es troba per sobre del nivell mitj\xc3\xa0 pel que fa a creixement demogr\xc3\xa0fic i immigraci\xc3\xb3."